text: бұғылы-2 қола дәуірінде өмір сүрген тайпалардың қоныс орны. қарағанды облысы шет ауданы бұғылы-1 қонысынан солтүстікке қарай 1,5 км жерде, шопа өзенінің оң жақ жағалауында. 1961 63 жылдары орталық қазақстан археологиялық экспедициясы (жетекшісі ә.марғұлан) зерттеген. қарсы бетінде үлкен бұғылы-2 қорымы орналасқан. қоныста 30-ға жуық іргесін таспен қалап өрген төртбұрышты құрылыс орындары сақталған. бір-біріне іргелес орналасқан екі үй орны зерттелді. үйлердің пішімі төртбұрышты, іргесін тастан қалаған. үй ішінен тас ошақ, шұңқырлар ашылды. сонымен қатар көптеген қыш ыдыстар, тас түрен, т.б. мал, аң сүйектері табылды. бұл заттар қоныс тұрғындарының мал өсіріп, егін егіп, аң аулауды кәсіп еткенін, мыс балқытып, жүн, тері, саздан, сүйектен тұрмысқа қажет заттар жасағанын көрсетеді. қоныс тұрғындары б.з.б. 14 11 ғасырларда тіршілік еткен. «қазақстан»: ұлттық энцклопедия бас редактор ә. нысанбаев алматы «қазақ энциклопедиясы» бас редакциясы, 1998 жыл. isbn 5-89800-123-9, ii том